Hagyjuk már ezt a marakodást. Mindenki úgy szerkeszt, hogy a lehető legjobbat próbálja nyújtani. Vannak szerkesztők, akik a két vágány közti 10 méteres összekötést 4 pontból, mások 8 pontból rajzolják meg. Egyik sem hiba, csak az első típusú szerkesztők túl részletesnek gondolják a második típusú szerkesztők munkáját és fordítva. Ez rendben van egészen addig, amíg nem kell egymás munkájába belenyúlni. Ortofotóra igazítani egy 8 pontból álló ívet nyilván nagyobb munka, mintha az ív csak 4 pontból állna. Bálint, el kell fogadnod, hogy nem mindenki rajzolja annyira részletesen az íveket mint te. Ez nem a te térképed, nem az én térképem, nem bkil térképe, hanem a MI térképünk. Nem lehet a másik szerkesztő szemére hányni olyan dolgot, ami nincs egyértelműen meghatározva. Az ívekhez használt pontok száma pedig sehol sincs leírva. Elnézést, ha töröltem pár pontot az órákig rajzold ívedből, nem a rossz szándék vezérelt, hanem az, hogy *szerintem* kevesebb pont is elég.